
гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № ………………………………….
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Промяна на Решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г.  и  Решение № З 146 от 12.08.2020 г., взети с Протокол на Общински съвет - Златоград  № 15 от 12.08.2020 г., за кандидатстване за кредит пред фонд ФЛАГ за финансиране на допустими дейности по четири проекта, свързани с въвеждане на мерки за енергийна ефективности и обновяване на 32 многофамилни жилищни сгради, финансирани по Оперативна програма „Региони в растеж“ 2014-2020 г., във връзка с удължаване на срока на погасяване на главницата по договор за кредит № 1195/02.10.2020 г., сключен между Община Златоград и фонд ФЛАГ.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 г., Общински съвет Златоград даде съгласие Община Златоград да кандидатства пред фонд ФЛАГ за осигуряване на финансиране за разплащане на допустими дейности за следните четири проекта, финансирани по Оперативна програма „Региони в растеж“ 2014-2020 г.:
· „Въвеждане на мерки за енергийна ефективност и обновяване на многофамилни жилищни сгради - „Станко и Даниел Пееви”, „Орфей”, „Мила” и блокове №174, №177, № 189 в град Златоград”, с акроним ZlatownEECO2-1;

·  „Въвеждане на мерки за енергийна ефективност и обновяване на многофамилни жилищни сгради  - „Анжерови”, „Дарина”, „Йосиф Кехайов” „Бочукови-Златоград”, „Аристе”, „Пролет” и блокове №178, „Белия дом”, в град Златоград”, с акроним ZlatownEECO2-2;

· „Въвеждане на мерки за енергийна ефективност и обновяване на многофамилни жилищни сгради - „Саралийски”, „Пехливанови”, „Хаджиеви” „Зюмбюл”, „Сватеви” и блокове № 190, № 195 А, в град Златоград, с акроним ZlatownEECO2-3;

·  „Въвеждане на мерки за енергийна ефективност и обновяване на многофамилни жилищни сгради - „Ахрида 22”, „Тракия”, „Къща Виктория”, „Велико Търново” „Раз Цвет”, „Фамилна къща Чаушеви”, „Синчец”, „Братя Хъмчеви”, „Гогаджови”, „Фамилия Касабови” и „Текстилски блок” в град Златоград”, с акроним ZlatownEECO2-4
Проектите са свързани с повишаване на енергийната ефективности и обновяване на 32 многофамилни жилищни сгради, със 195 домакинства.
На 02.10.2020 г. между община Златоград и фонд ФЛАГ бе сключен договор за кредит с № 1195, на стойност 617 000 лв. Усвоената сума по договора за кредит е 617 000 лв.

Крайният срок за погасяване на главницата, съгласно договора за кредит, е 25.08.2021 г.

До момента не сме извършвали погасяване на главницата по договора. Планирано е главницата по договора за кредит да бъде погасена с получените средства от окончателните  искания за плащане от четирите проекта.
Срокът за реализиране на проектните дейности е 14.07.2021 г. Окончателните искания за плащане ще бъдат подадени след разплащане на всички разходи в рамките на срока на проекта. 
Във връзка с невъзможността да погасим поетия дълг в договореният срок - до 25.08.2021 година, е отправено искане до Фонд ФЛАГ за удължаване срока на погасяване на главницата по договор за кредит №1195/02.10.2020 г.

Решението за удължаването на срока на погасяване на главницата се взема на заседание на Съвета на директорите на фонд ФЛАГ, което се провежда ежемесечно, обикновено в края на месеца. За да подкрепят искането за удължаване, следва да бъде извършена промяна в Решения № З 143 от 12.08.2020 г., Решение №  З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 на Общински съвет - Златоград, с които е поет дълга, в частта срок на погасяване на главницата по договора за кредит и вида на поетия дълг. 
Поетият към настоящия момент дълг е краткосрочен. С удължаване на срока на неговото погасяване, дълга ще бъде трансформиран в дългосрочен. Съгласно чл.15а от Закона за общинския дълг не се изисква публично обсъждане на дългосрочен дълг за предложения за удължаване на срока на погасяване на общински дълг, поет за финансиране на разходи за подготовка или изпълнение на проекти по програми, съфинансирани от Европейския съюз.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:
На основание на чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 1, чл. 13, чл. 14, чл. 15а и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение             № З 143 от 12.08.2020 г., Решение № 3 144 от 12.08.2020 г., Решение № 3 145 от 12.08.2020 г. и Решение № 3 146 от 12.08.2020 г., в частта вид на дълга и срок на погасяване, както следва:
· „Вид на дълга – краткосрочен дълг, поет с договор за общински заем”  се заменя с „Вид на дълга – дългосрочен дълг, поет с договор за общински заем”
· „Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване”
            се заменя със

· „Срок на погасяване – до 25.12.2022 г., с възможност за предсрочно погасяване изцяло или на части, без такса за предсрочно погасяване”
С уважение,
МИРОСЛАВ ЯНЧЕВ
Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

